GULF ออกหุ้นกู้ 4 ชุด วงเงิน 7.5 พันลบ. ขายรายใหญ่ 23-24 ม.ค.นี้
GULF ออกหุ้นกู้ 4 ชุด วงเงิน 7.5 พันลบ. ขายรายใหญ่ 23-24 ม.ค.นี้
22 ม.ค. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่ารวมไม่เกิน 7,500 ล้านบาท แบ่งออกเป็น 4 ชุด ได้แก่
ชุดที่ 1 จำนวนไม่เกิน 2 พันล้านบาท อายุ 3 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 2.73 ต่อปี
ชุดที่ 2 จำนวนไม่เกิน 2.5 พันล้านบาท อายุ 5 ปี ครบกำหนดไถ่ถอนปี พ.ศ.2567 อัตราดอกเบี้ยคงที่ร้อยละ 3.28 ต่อปี
ชุดที่ 3 จำนวนไม่เกิน 2 พันล้านบาท อายุ 7 ปี ครบกำหนดไถ่ถอนปี พ.ศ.2569 อัตราดอกเบี้ยคงที่ร้อยละ 3.61 ต่อปี
ชุดที่ 4 จำนวนไม่เกิน 1 พันล้านบาท อายุ 10 ปี ครบกำหนดไถ่ถอนปี พ.ศ.2572 อัตราดอกเบี้ยคงที่ร้อยละ 3.85 ต่อปี
ทั้งนี้บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ นักลงทุนรายใหญ่  ระหว่างวันที่ 23-24 ม.ค.62 โดยมีธนาคารกรุงเทพ ธนาคารกสิกรไทย ธนาคารไทยพาณิชย์ เป็นผู้จัดการการจัดจำหน่ายหุ้นกู้ และมีธนาคารสแตนดาร์ดชาร์ดเตอร์ด (ไทย) เป็นผู้ร่วมการจัดการการจัดจำหน่ายหุ้นกู้
โดยบริษัท มีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปชำระคืนหนี้เดิม และ/หรือ ใช้สำหรับเป็นเงินลงทุนของบริษัท และ/หรือ ใช้เป็นเงินทุนหมุนเวียนเพื่อสนับสนุนการดำเนินงาน และ/หรือ ค่าใช้จ่ายในการลงทุนของบริษัท และ/หรือบริษัทในเครือ
ขณะที่บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ระดับ “A-” แนวโน้มอันดับเครดิต “Stable” เมื่อวันที่ 25 ธ.ค.61